קורס ליצנות רפואית מיועד לאנשים שמבינים שיש ביכולתם לסייע לאדם השוהה בבית חולים או במסגרת רפואית אחרת, להתאושש או להתעודד, שאין להם קושי לשהות סביב אנשים חולים ושיש בהם את האופטימיות הדרושה על מנת להעביר אותה לאחרים, גם במצבים קשים.
ההבנה שהריפוי של אדם תלוי לא רק במדדים וביכולת הגוף לחזור לעצמו, אלא גם (ובמידה רבה) במערכת התמיכה המשפחתית שלו ובחוסנו הנפשי, הביאה לכך שבתי החולים ומערכת הבריאות החלה לשלב יותר ויותר אנשי מקצוע שמטרתם לעודד את ההחלמה ולסייע למטופל ולמשפחתו להצמיח יכולות וכוחות גם כשהוא לא מאמין שהוא באמת מסוגל. העובדה שדעתו של החולה מוסחת על ידי הליצן הרפואי ולו לרגע קט, והוא אינו עוסק במחלה, מסייעת פעמים רבות להחלמה מהירה יותר וטובה יותר.
התחום מחבר בין עולם המחלות והקשיים הבריאותיים לבין עולם של צחוק ושל סיטואציות מצחיקות, ולכן על העוסקים במקצוע זה לגלות בקיאות בשני התחומים, ברמה זו או אחרת. במסגרת הקורס לומדים המשתתפים שיעורים רבים העוסקים בתרופות, במצבי חירום, באוצר מילים רפואי, בכאב, בהתמודדות עם מטופל ועם משפחתו, מניעת זיהומים, פרקים בפגות ובטיפול בקשישים ועוד.
כמו כן, לומדים המשתתפים על תפקיד הליצן בהחלמה, אביזרים והשימוש בהם, על קשר עם הצוות הרפואי, על בניית דמות, פיתוח סיטואציות היתוליות ואלתור, תולדות המקצוע, עבודה עם מוסיקה ונושאים רבים אחרים. מעבר ללימודים העיוניים, המשתתפים בקורס מבצעים גם שעות סטאז' בבתי החולים ומתרגלים את הלימודים בעזרת הדרכת מוריהם וחבריהם לכיתה. בוגרי הקורס יכולים להצטרף למוסדות רפואיים המחזיקים ליצנים אלו בתשלום או בהתנדבות, וליישם את מה שלמדו באופן מעשי בחדרי החולים ובחדרי ההמתנה. כמו כן, ניתן להתפתח בקהילה וליצור סדנאות, תמיכה במרפאות ספציפיות ומתן שירות למבקשים בביתם או במקומות אחרים.
קורס ליצנות רפואית נלמד במסגרות רפואיות ספציפיות, במכללות, בתי ספר ובעיקר במסגרת כיתות אומן אצל ליצנים פעילים וותיקים בתחום, כיום ניתן למצוא לימודים אלו ברחובות, בצפון, קורס במרכז ובצפון.
קיים מקצוע אחד בו השכר בעבודה לא בא לידי ביטוי רק בהפקדת צ'ק בבנק והוא ליצנות רפואית, אלא גם בחיוך בו אנו מעניקים לאנשים.